[{"text_idx": "#000000", "text": "Ffeithlun Effeithiau\u2019r newid yn yr hinsawdd ar iechyd a llesiant"}, {"text_idx": "#000001", "text": "Wedi\u2019i lansio i gyd-fynd a\u0302 Chynhadledd y Parti\u0308on 26 (COP26), mae\u2019r ffeithluniau\u2019n canolbwyntio ar y berthynas rhwng yr amgylchedd naturiol ac iechyd, y grwpiau poblogaeth yr effeithir arnynt a rhai o effeithiau allweddol iechyd a llesiant newid yn yr hinsawdd a\u2019r grwpiau poblogaeth hynny y gellid effeithio arnynt."}, {"text_idx": "#000004", "text": "Sefydlwyd Grw\u0302p Cenin ar gyfer datblygu technolegau arloesol. Mae ein technoleg a ddatblygwyd ym Mhrifysgol Caerdydd, yn defnyddio technegau dadansoddol blaengar a pheirianneg gemegol i ganiata\u0301u cynhyrchu sment isel iawn mewn carbon."}, {"text_idx": "#000006", "text": "I gyflawni datblygu cynaliadwy mae arnoch angen medru creu swyddi arwyddocaol neu o leiaf ychwanegu at sicrwydd swyddi. O\u2019r cysyniad hwn lluniwyd egwyddorion sylfaenol Grw\u0302p Cenin ym Mharc Stormy: cynhyrchu ynni drwy ddefnyddio adnoddau naturiol, ailgylchu deunyddiau a gwastraff, a chreu swyddi cynaliadwy diogel."}, {"text_idx": "#000007", "text": "Mae\u2019n rhyfeddol i fedru dweud ein bod wedi gweithredu technegau cynaliadwy ac economi cylchol. Mae siarad am leihad mewn carbon a gwastraff fel elfennau allweddol cynaliadwyedd yn ymddangos fel cyflawniad o bwys, hyd nes eich bod yn sylweddoli bod banciau bwyd a thlodi tanwydd yn dal o\u2019n cwmpas ym mhob man \u2013 materion bywyd bob dydd i bobl sy\u2019n byw ddim ond ychydig filltiroedd i ffwrdd."}, {"text_idx": "#000008", "text": "Ers ei gysyniad cynnar yn 2007, mae Grw\u0302p Cenin wedi datblygu clwstwr o brosiectau ynni adnewyddadwy cyd-ddibynnol yn cynnwys, gwynt, paneli solar ffotofolta\u0308ig, treuliad anaerobig, ac mae cynlluniau ar y gweill i ychwanegu storio batris a chynhyrchu hydrogen ar gyfer gorsaf ail-lenwi a\u0302 thanwydd hydrogen."}, {"text_idx": "#000009", "text": "Ymhlith y clwstwr hwn o ynni adnewyddadwy, a fydd cyn hir yn cynhyrchu digon o bw\u0302er dros ben i gwrdd ag anghenion ynni Porthcawl, y dref leol, lleolir cyfleuster ymchwil mwynau arbenigol a sy\u2019n cynhyrchu sment carbon isel iawn."}, {"text_idx": "#000010", "text": "Dros y 7 blynedd ddiwethaf mae ochr sment y busnes wedi llwyddo i ddod o hyd i ffyrdd o ailddefnyddio cynnyrch gwastraff o\u2019r diwydiannau dur, glo, biomas a phuro olew yng Nghymru. Mae\u2019r gwastraff a\u2019r sgil gynnyrch hyn wedi cael eu defnyddio fel sment yn y diwydiannau dur, insiwleiddio, concrid a diwydiannau sefydlogi tir."}, {"text_idx": "#000011", "text": "Mae\u2019r IP, patentau a chymeradwyaeth technegol Ewropeaidd parhaus ar gyfer y dull newydd arloesol hwn o gynhyrchu sment wedi arwain at leihad dramatig yn y gwastraff sy\u2019n mynd i safleoedd tirlenwi, a thrwy hynny\u2019n gwneud arbedion economaidd o bwys a chynnydd arwyddocaol mewn swyddi mewn ardaloedd a\u0302 galw mawr amdanynt. Cre\u0308ir effaith pelen eira drwy ddarganfod cynnyrch newydd arloesol. Mae hyn yn caniata\u0301u gwell defnydd o adnoddau, gan leihau gwastraff cynhyrchwyr a chostau sgil gynnyrch, ac yn galluogi defnyddio math newydd o gynnyrch sment isel iawn mewn carbon."}, {"text_idx": "#000012", "text": "Heddiw mae cannoedd o filoedd o dunelli o wastraff na fydd yn mynd i safleoedd tirlenwi, miloedd o gartrefi\u2019n cael eu cyflenwi gan ynni adnewyddadwy a channoedd o swyddi\u2019n cael eu creu neu eu gwella yn unig drwy ddarganfod gwastraff, gwneud defnydd o safle diwydiannol dirywiedig, a thrwy wneud defnydd llwyr o\u2019r adnoddau naturiol sydd ar gael (gwynt a phelydriad solar)."}, {"text_idx": "#000013", "text": "Mae Grw\u0302p Cenin yn dangos bod gan Gymru\u2019r cyfle i harneisio adnoddau naturiol a gwastraff i helpu i wella gweithgaredd economaidd, lleihau allyriadau carbon a chynyddu effeithlonrwydd adnoddau ar yr un pryd. Gellir cyflawni datblygu economaidd hanfodol drwy ddefnyddio gwastraff ac adnoddau naturiol yn unig, tra hefyd yn mynd i\u2019r afael a\u0302 her fwyaf dynoliaeth, Newid Hinsawdd."}]